Lejla oli Bosnia ja Hertsegovinan edustuskappale vuoden 2006 Euroviisuissa. Sen esitti yhtye Hari Mata Hari. Kappale on herkkä balladi, jonka tahti kiihtyy loppua kohden. Se oli monien vedonlyöjien suosikki ja monet tahot ennustivat sille hyvää menestystä. Bosnia ei tuottanut pettymystä. Se sijoittui semifinaalissa toiseksi ja pääsi näin vaivatta finaaliin, jossa se oli lopulta kolmas 229 pisteellä.